Han var søn af [[sergent]] i [[artilleri]]et Hans Beck (født på [[Bornholm]] 1708, død 1800). De unge artilleriofficerer tog sig af ham, han blev da [[1766]] [[volontær]], [[1769]] underofficer og [[kadet]], [[1773]] [[sekondløjtnant]] med anciennitet af [[1772]], [[1776]] [[premierløjtnant]], [[1788]] [[Kaptajn (militær)|stabskaptajn]], [[1794]] [[Kompagni (militær)|kompagnichef]], [[1801]] karakteriseret og [[1802]] virkelig [[major]], [[1805]] [[oberstløjtnant]] og chef for danske artilleribrigade: som sådan var han i [[København]] under [[Københavns bombardement|belejringen]] [[1807]]. I [[1809]] blev han [[oberst]] og chef for [[Artillerikorpset]], [[1812]] [[generalmajor]]. [[1822]] højtideligholdtes hans 50 års officersjubilæum med stor deltagelse ved en fest på [[Det Kongelige Kjøbenhavnske Skydeselskab og Danske Broderskab|Skydebanen]]. Han blev i den anledning Kommandør af [[Dannebrogordenen]]. Død 23. april 1823. Beck var en meget dygtig artilleriofficer, var også blevet benyttet som lærer i artilleri, men har navnlig indlagt sig fortjeneste ved som chef at udvirke underofficerselevskolens oprettelse.
Historie